Feltarbejde religion c-niveau

**Feltarbejde**

I feltenFeltarbejde er en betegnelse for, alt det der foregår, når man ude af undervisningslokalet og ude i felten, hvor religionen bliver levet.   
  
I felten møder man religion i praksis og i virkeligheden i stedet for beskrivelsen i bog. Man møder forskellige måder at være religiøs på og undersøger det, der er væsentligt for de forskellige religionsproducenter. Man bliver opmærksom på, at det, der er vigtigt for eliten eller fremhæves i grundbogen, måske slet ikke er vigtigt i den levede religiøse verden.  
  
Man er desuden til stede i den religiøse verden fx fysisk til stede i en moské og sanserne stimuleres af lyde, dufte og indtryk.   
  
I et feltarbejde kan man afprøve en teori eller få svar på en problemstilling, som man selv har formuleret.  
  
  
Forskellige former for feltarbejder  
Der er forskellige former for feltarbejder. Der kan både anvendes kvalitative og kvantitative undersøgelsesmetoder.

Kvalitativ undersøgelsesmetode i et feltarbejde:

* Interview med en informant for at gå dybden og nærstudere en enkelt persons religiøsitet.
* Deltagerobservation, hvor man observerer religiøsitet fx i et kirkerum

Kvantitativ undersøgelsesmetode i et feltarbejde:

* Fx en spørgeskemaundersøgelse med x-antal personer, der sigter på at sige noget generelt om en gruppes religiøsitet.

Øvelse om det professionelle feltarbejde:

Se religionssociolog, Annika Hvithamar, fortælle om disciplinen feltarbejde:   
<https://ku.23video.com/video/54136110/hvad-er-feltarbejde> (ca. 6 minutter) og  
svar sandt eller falsk til følgende påstande om feltarbejde:  
  
1. Et feltarbejde skal være præget af videnskabelighed, dvs. personlige holdninger og kritiske diskussioner hører ikke hjemme i et professionelt feltarbejde.

2. I et feltarbejde skal observatøren indleve sig så meget i informantens religiøsitet, at man nærmest selv bliver en indefra-synsvinkel, dvs. observatøren ”Going Native”.

3. Der er aldrig fejlkilder/bias i et feltarbejde.

4. Når man laver feltarbejde, kan man finde den objektive sandhed om religionen.

5. Informanten, som man møder i et feltarbejde, er repræsentativ for hele religionen.

6. Der skal være tillid mellem observatøren og informanten, og den kan man skabe via venlighed, respekt og forberedelse.

7. I et feltarbejde skal observatøren mest lytte.

**Forberedelse til feltarbejde**

* Forberedelsen foregår i klasserummet. Et billede, der indeholder skitse, tegning, tegneserie, Stregtegning

  Automatisk genereret beskrivelse
* Få **baggrundsviden** om emnet, og lav en **hypotese**, om hvad man forventer at se/få at vide på feltarbejdet.   
  *Eksempel på en hypotese:   
  Jeg forventer, at præsten i Lindehøj Kirke tror på, at jorden er skabt af Gud på 6 dage.*
* Indkredsning af, hvad der skal studeres i feltarbejdet: Lav en **problemstilling**.   
  *Eksempel på en problemstilling:  
  Hvordan forholder præster i den danske Folkekirke sig til skabelsesberetningen i det gamle testamente i Bibelen?*
* Forbered nogle **spørgsmål** til informanten. Det skal være spørgsmål, som man ikke få svar på ved at slå op i en grundbog.

**Selve feltarbejdet**

* Foregår i felten, dvs. ikke i klasserummet på gymnasiet. Et billede, der indeholder skitse, tegning, hus, kirke

  Automatisk genereret beskrivelse Et billede, der indeholder skitse, tegning, sort-hvid, kunst

  Automatisk genereret beskrivelse Et billede, der indeholder skitse, Stregtegning, tegning, stregtegning

  Automatisk genereret beskrivelse
* Lav feltarbejdet ud fra principperne om **det professionelle feltarbejde**.
* Husk at **skrive noter undervejs**, som skal bruges i bearbejdningen af feltarbejdet. Et billede, der indeholder skitse, kontorartikler, tegning, kuglepen/fjerpen/bås

  Automatisk genereret beskrivelse

**Bearbejdning af feltarbejdet**

* Bearbejdningen foregår i klasserummet. Et billede, der indeholder skitse, tegning, tegneserie, Stregtegning

  Automatisk genereret beskrivelse
* Man konsulterer sine noter fra feltarbejdet og **svarer på problemstillingen og be- eller afkræfter hypotesen**.

**Feltarbejdets centrale begreber**

|  |  |
| --- | --- |
| **Felten** | Der, hvor religionen bliver levet fx i en moské, i hverdagslivet til et bibelmøde og hos en krystalhealer |
| **Observatør** | Den, der laver feltarbejdet.  Hvis man laver et interview, så kaldes observatøren ”intervieweren”. |
| **Informant** | Den religiøse aktør, som observeres og/eller interviewes.  Man skal kende informantniveauet, så man ved, hvis religiøsitet der undersøges i feltarbejdet.    Teologisk/normativt = elite Folkeligt/dagligdags = mainstream |
| **Going Native** | Going Native betyder, at observatøren indoptager den informantens traditioner, praksisser, verdenssyn og værdier, dvs. bliver som dem, man undersøger. Det skal man ikke!  Som observatør må man **ikke** gengive informantens ord som sandheden om hele religionen og dermed undlade at forholde sig religionsvidenskabeligt, når man bearbejder feltarbejdet. |
| **Fejlkilder/bias** | Man kan ikke undgå fejlkilder/bias i et feltarbejde, men man kan være opmærksomme på dem og forholde sig til dem.  Eksempel på fejlkilder/bias: Man vil undersøge unge buddhisters offer-praksis i hjemmet, men informanten er en gammel munk, der kun ofrer i templet. |
| **Data** | Noterne fra feltarbejdet. |
|  |  |
|  |  |

**Litteraturliste:**

Feltarbejde i religion, 2000. <https://static.uvm.dk/Publikationer/2000/feltarbejde/>

Videoer:  
<https://ku.23video.com/video/54139707/planlaegning-af-feltarbejde> (fx relevant, hvis du skal lave feltarbejde i forbindelse med SRP)

<https://ku.23video.com/video/54139658/feltarbejdets-forskningshistorie> (fx relevant, hvis du skal lave feltarbejde i forbindelse med SRP)

<https://ku.23video.com/video/54139633/feltarbejdets-metoder> (fx relevant, hvis du skal lave feltarbejde i forbindelse med SRP)

**Feltarbejde-skema**

|  |  |
| --- | --- |
| Baggrundsviden om emnet |  |
| Feltarbejdets undersøgelsesmetode |  |
| Problemstilling |  |
| Hypotese |  |
| Informant |  |
| Forberede spørgsmål til informanten |  |
| Noter til selve feltarbejdet |  |
| Bearbejde feltarbejdet religionsvidenskabeligt, herunder besvare og konkludere på problemstillingen. |  |
| Be- eller afkræfte hypotesen |  |
| Reflektere over fejlkilder/bias |  |